open-index/open-wikipedia-markdown huggingface dataset:
Datakompresjon

Innenfor informasjonsteknologi (spesielt innenfor signalhåndtering) er **datakompresjon** eller **datakomprimering** en metode hvor man lagrer og overfører færre bit enn i den opprinnelige representasjonen. Kompresjon kan enten være destruktiv eller tapsfri. Tapsfri komprimering reduserer bitene ved å identifisere og eliminere statistisk redundans.

Digital video og lyd benytter datakompresjon i nesten alle praktiske formål. Videokomprimeringsstandarden H.264 brukes til digital-TV i Norge. DAB+, som brukes til digital radio bruker MPEG 4 HE-AAC for å komprimere datastrømmen.

Data som er komprimerte må dekomprimeres der dataene skal brukes. Data som er komprimert mye trenger ofte mer sofistikerte metoder for dekomprimering, for eksempel egen hardware som støtter prosessen.

## Referanser
Truls Kristensen

**Truls Kristensen** (født 10. mars 1939 i Notodden, Telemark) er en norsk styrkeløfter, som konkurrerer for Askim Styrkeløftklubb. Kristensen startet med styrkeløft i 1989, i en alder av 50 år. Han har vunnet en rekke NM-, EM- og VM-gull på veterannivå.VM 35 gull,17 sølv,7 bronse. 10x Verdensmester total, 8 equipped 2 classic.4x Europa mester,12x Nordisk mester. 39 Verdensrekorder. 2022 EPF Hall of Fame.

## Nasjonale resultater og meritter

### NM i styrkeløft

## Internasjonale resultater og meritter

### Veteran-VM i benkpress

### Veteran-VM i Styrkeløft Utstyrsfritt

## Referanser
Legio X Fretensis

**Legio X Fretensis** var legion i den romerske hær som ble oppstilt i 41/40 f.Kr. av Octavian, den senere Augustus, for å kjempe i de romerske borgerkriger som raste på den tid da den romerske republikk gikk under. Legionen bestod i det minste frem til tidlig 400-tall. 

## Litteratur
* Edward Dabrowa: *Legio X Fretensis. A Prosopographical Study of its Officers (I-III c. A.D.)*, Steiner, Stuttgart 1993, ISBN 978-3-515-05809-4 Auszüge
Muhammad Hanif Wijaya

**Muhammad Hanif Wijaya** (født 22. november 1996) er en indonesisk bueskytter.

Han representerte Indonesia under Sommer-OL 2016 i Rio de Janeiro, der han ble utslått i første runde i den individuelle konkurransen. 

## Referanser


## Eksterne lenker
*
Obdurodon

*†*Obdurodon dicksoni*
*†*Obdurodon insignis*
*†*[[Obdurodon tharalkooschild]]*
*†*Monotrematum sudamericanum*

***Obdurodon*** er en primitiv utdødd slekt av nebbdyr. Slekten skiller seg fra det nålevende nebbdyret ved at artene hadde kinntenner også som voksen, mens nålevende nebbdyr bare har noen får melketenner som små og tannløse kjever dekket med hornplater som voksen. Det er gjort funn fire separate steder, som trolig representerer fire forskjellige arter. Flere av funnene består bare av isolerte tenner med nebbdyrtenners karakteristiske form.

## Utbredelse
I motsetning til moderne nebbdyr som bare finnes i små områder i Australia, hadde slekten *Obdurodon* utbredelse over store deler av kontinentet, og er også funnet i Sør-Amerika. Trolig har slekten hat sirkumpolar utbredelse rundt Antarktis, den gangen Australia, Antakrtis og Sør-Amerika var forbundet. Funnet fra Patagonia er 61 millioner år gammelt, og representerer ikke bare det eneste nebbdyret funnet utenfor Australia, men er også det eldste funnet funnet av et nebbdyr overhode.

## Bygning og levevis
Alle artene har liknet det nålevende nebbdyret fysisk, men noen av dem har vært større. Særlig *O. tharalkooschild* har vært stor, med en beregnet kroppslenhgde på en meter og med et kraftig nebb. Trolig har den kunnet livnære seg av muslinger, større krepsdyr og kanskje små skilpadder.

## Referanser


## Eksterne lenker
*
Lempel-Ziv-Oberhumer

**Lempel–Ziv–Oberhumer** er en tapsfri kompresjonsalgoritme som er fokusert på dekompresjonens hastighet.  Patentet på koden innehaves av Markus F.X.J. Oberhumer. Algoritmen ble første gang publisert i 1996.

## Referanser
Zlib

**zlib** er et programvarebibliotek som brukes til datakompresjon. Biblioteket ble opprinnelig skrevet av Jean-loup Gailly og Mark Adler og er en abstraksjon av kompresjonsalgoritmen DEFLATE som er brukt i kompresjonsprogrammet gzip.

Første versjon var 0.8 og ble lansert 1. mai 1995.

## Referanser


## Eksterne lenker
*
Deja Young

**Deja Young** (født 10. juni 1996 i Mesquite i Texas) er en funksjonshemmet friidrettsutøver fra USA, som konkurrerer i sprintløp, i klassen T46. Hennes fremste internasjonale meritter er gull på 100 meter (T47) fra Para-VM i 2015, og gull på både 100 og 200 meter fra Paralympiske sommerleker 2016 i Rio. 

Hun har medfødt skylderdystoki, som har gitt nerveskade (plexus brachialis) i høyre skulder, som begrenser bruken hennes av høyre arm.

## Meritter
;2015
Young vant både 100 og 200 meter ved USA-mesterskapet i para-friidrett 2015. Hun deltok ved Para-VM i friidrett 2015, og vant der 100 meter i klassen T47, og fikk sølv på 200 meter, bak cubanske Yunidis Castillo. 

;2016
Hun vant på nytt 100 og 200 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Hun ble dermed tatt ut til Paralympiske sommerleker 2016 i Rio de Janeiro. Der vant hun både 100 og 200 meter i klassen T46. 

## Referanser


## Eksterne lenker
*  IPC - Deja Young
*  Team USA - Deja Young 
*  Rio 2016 - Deja Young
Main-Kinzig-Kreis

**Main-Kinzig-Kreis** er en landkreis i Regierungsbezirk Darmstadt, i den tyske delstaten Hessen. Den er tilknyttet byregionen Rhein-Main.

Kretsen ble opprettet 1974 da de tidligere kretsene Hanau, Gelnhausen og Schlüchtern ble slått sammen med Hanau by. 

## Byer og kommuner

## Referanser


## Eksterne lenker
*
Ornithorhynchidae

*†*[[Obdurodon]]*
*†*[[Ornithorhynchus]]*

**Ornithorhynchidae** eller **nebbdyrfamilien** er en familie med sterkt spesialiserte eggleggende pattedyr med et andekatig nebb som er sterkt knyttet til vann. Familien har bare en eneste nålevende art: Nebbdyret. Fossiler strekker imidlertid familiens historie tilbake til tidlig paleocen, og det er beskrevet to slekter i familien.

## Systematisk oversikt

*Familie Ornithorhynchidae
**Slekt †*[[Obdurodon]]* — en gammel gren av nebbdyrenes stamtre
***†*[[Obdurodon dicksoni]]* 
***†*[[Obdurodon insignis]]* 
***†*[[Obdurodon sudamericanum|Obdurodon/Monotrematum sudamericanum]]* 
***†*[[Obdurodon tharalkooschild]]* 
**Slekt *[[Nebbdyr|Ornithorhynchus]]*
****[[Ornithorhynchus anatinus]]* (det moderne nebbdyret)

## Andre mulige slekter
To andrwe slekter, *[[Steropodon]]* og *[[Teinolophos]]*, ble originalt plassert i nebbdyrfamilien. Dosse har siden imidlertid blitt gitt sin egen familie, Steropodontidae. Årsaken til dette ligger i at det første funnet bare besto av en underkjeve fra Griman Creek i South Wales. Denne underkjeven er holotypen for slekten *Steropodon*. Funn av mer skjelettmateriale fra *Teinolophos* viser at disse dyrene har vært ganske forskjellige fra nebbdyr. De har manglet det typiske nebbet og vært utrustet med et mer typisk pattedyrtannsett. Knoklene i indre øre har også vært koblet til kjeveleddet, lik den situasjonen som forekom hos de aller første pattedyrene og hos nyfødte nebbdyr og maurpinnsvin.

Et fossilt overarmsbein ble i utgangspunktet ansett for å ha tihørt et nebbdyr og gitt navnet *Ornithorhynchus maximus*. Nyere forskning viser at knokkelen tilhører et maurpinnsvin, og det er overført til slekten *[[Zaglossus]]* som *[[Zaglossus robustus]]*.

## Referanser


## Eksterne lenker
*
Luciobarbus

se egen seksjon

***Luciobarbus*** er en slekt av karpefisker. 

Slekta *[[Barbus]]* er blitt brukt som et oppsamlingstaxon for hundrevis av ulike karpefisker som egentlig ikke er så nært beslektet. Disse fiskene omfattet de fleste artene i gruppen barber. Berrebi et al. snevret i 1996 *Barbus* inn til kun å omfatte arter fra Europa, Vest-Asia og Nord-Afrika.

*Barbus* i Berrebis betydning fra 1996 omfattet to grupper. En nordlig med fem svelgtenner i hovedraden og papiller på underleppa, og en sørlig med fire svelgtenner og ingen papiller. Gruppene adskiller seg også genetisk. Den sørlige gruppen ble først skilt ut som slekta *Messinobarbus*, men det viste seg at et eldre navn, *Luciobarbus*, har prioritet.

*Luciobarbus* er tetraploid med . De er mellomstore til svært store fisker med fire skjeggtråder rundt den overbitte munnen. Den største arten er *[[Luciobarbus esocinus]]* fra Eufrat og Tigris, som kan bli 2,3 m lang og 140 kg tung. Kroppen er langstrakt og sylindrisk. Størrelsen på skjellene varierer mye. Det vanligste habitatet er rolige elver, men de finnes også i innsjøer og elver med mer strøm. To–tre arter er anadrome og vandrer fra Det kaspiske hav og Aralsjøen opp i elver for å gyte. 

Slekta er utbredt i Nordvest-Afrika, Den iberiske halvøy, Balkan og i Vest- og Sentral-Asia. Utbredelsen forklares med at de spredte seg mens Middelhavet hadde et kortvarig ferskvannsstadium (Lago Mare) etter den messiniske salinitetskrisen for 5,5 millioner år siden. 

## Kilder
* 
* 
* 
* 
* 
* 
* 

## Eksterne lenker
*
Wei Chun-heng

**Wei Chun-heng** (født 6. juli 1994) er en taiwansk bueskytter.

Han representerte Kinesisk Taipei i Sommer-OL 2016 i Rio de Janeiro, der han ble utslått i andre runde i den individuelle konkurransen.

I Sommer-OL 2020 i Tokyo som ble arrangert i 2021 ble han utslått i andre runde i den individuelle konkurransen. Senere i lekene tok han sølv i lagkonkurransen.

## Referanser


## Eksterne lenker
*
Pokémon Rumble

***Pokémon Rumble*** (japansk:  **) er et actionrollespill til Wii utviklet av Ambrella og utgitt av Nintendo til WiiWare (Wii).

## Eksterne lenker
*
Tony-prisen for beste kvinnelige birolle i en musikal

**[[Tony Award|Tony-prisen]] for beste kvinnelige birolle i en musikal** (engelsk: **) er en amerikansk teaterpris som hedrer kvinnelige skuespillere i musikaler som blir satt opp på Broadway, enten det er i en ny produksjon eller en nypremiere. Prisen har blitt delt ut siden 1950, men de nominerte som ikke vant ble ikke offentliggjort før i 1956.

## Vinnere og nominerte

### 1950-årene

### 1960-årene

### 1970-årene

### 1980-årene

### 1990-årene

### 2000-årene

### 2010-årene

### 2020-årene

## Skuespillere med flere priser
; 2 priser
* Judy Kaye
* Andrea Martin
* Audra McDonald

## Skuespillere med flere nominasjoner

; 5 nominasjoner
* Andrea Martin

; 4 nominasjoner
* Laura Benanti

; 3 nominasjoner
* Victoria Clark
* Judy Kaye
* Jane Krakowski
* Karen Ziemba

; 2 nominasjoner
* Audra McDonald
* Barbara Cook
* Cady Huffman
* Chita Rivera
* Gretha Boston

* Helen Gallagher
* Judy Kuhn
* Josephine Premice
* Julienne Marie
* Lillias White
* Louise Troy
* Marcia Lewis
* Mary Beth Peil
* Mary Louise Wilson
* Mary Testa
* Millicent Martin
* Patsy Kelly
* Patti LuPone
* Priscilla Lopez
* Tammy Blanchard

## Rollefigurer med flere priser
; 2 priser
* Marge MacDougall fra *[[Promises, Promises (musikal)|Promises, Promises]]*

## Rollefigurer med flere nominasjoner

; 5 nominasjoner
* Louise fra *[[Gypsy]]*

; 3 nominasjoner
* Fraulein Schneider fra *[[Cabaret]]*
* Den gamle kvinnen fra *[[Candide (operette)|Candide]]*

; 2 nominasjoner
* Anita fra *[[West Side Story]]*
* Berthe fra *[[Pippin (musikal)|Pippin]]*
* Bloody Mary fra *[[South Pacific]]*
* Carla Albanese fra *[[Nine (musikal)|Nine]]*
* Gladys Bumps fra *[[Pal Joey (musikal)|Pal Joey]]*
* Gladys Hotchkiss fra *[[The Pajama Game]]*
* Hildy Esterhazy fra *[[On the Town (musikal)|On the Town]]* og *[[Jerome Robbins' Broadway]]*
* Ilona Ritter fra *[[She Loves Me]]*
* Jenny fra *[[Tolvskillingsoperaen]]*
* Liliane La Fleur fra *[[Nine (musikal)|Nine]]*
* Luisa Contini fra *[[Nine (musikal)|Nine]]*
* Madame Armfeldt fra *[[Sommernattsmusikk]]*
* Marge MacDougall fra *[[Promises, Promises (musikal)|Promises, Promises]]*
* Maria fra *[[West Side Story]]*
* Nickie fra *[[Sweet Charity]]*
* Peggy Sawyer fra *[[42nd Street (musikal)|42nd Street]]*
* Queenie fra *[[Show Boat]]*
* Sofia Johnson fra *[[The Color Purple (musikal)|The Color Purple]]*
* Trina fra *[[Falsettos]]*

## Referanser




## Eksterne lenker
* 
* Tony Awards på BroadwayWorld.com
Viken (innsjø)

**Viken** er en innsjø i Karlsborg kommune og Töreboda kommune i Sverige. Sjøen inngår i Göta kanal, og er det høyeste nivået i kanalen. Sjøen har form som bokstaven V (opp-ned). Den vestre delen er bredere enn den østre, som er lang og smal. I sørøst danner sjøen en krok rundt Spetsnäset fram til utløpet mot øst ved Forsvik. Spetsnäset ble i 1824 gjennombrutt av Bergkanalen, noe som gjorde Götakanalen tre nautiske mil kortere.

Innsjøen får tilførsel primært via Edsån fra Unden i nord. Det samlede nedbørsfeltet utgjør 841 kvadratkilometer, hvorav 65 % er skog og 21 % er vannflater.

## Referanser
Mete Gazoz

**Mete Gazoz** (født 8. juni 1999) er en tyrkisk bueskytter.

Han representerte Tyrkia under Sommer-OL 2016 i Rio de Janeiro, der han ble utslått i andre runde i den individuelle konkurransen.

Under Sommer-OL 2020 i Tokyo som ble arrangert i 2021 tok han gull i den individuelle konkurransen.

Under Sommer-OL 2024 som ble avholdt i Paris, tok han bronse.

## Referanser


## Eksterne lenker
*
Riau Ega Agatha

**Riau Ega Agatha** (født 25. november 1991 fra Blitar i Øst-Java i Indonesia) er en indonesisk bueskytter.

Han representerte Indonesia under Sommer-OL 2016 i Rio de Janeiro, der han ble utslått i åttendedelsfinalen i den individuelle konkurransen. 

Under Sommer-OL 2020 i Tokyo som ble arrangert i 2021 ble han utslått i andre runde i den individuelle konkurransen.

## Referanser


## Eksterne lenker
*
Karen Simonnes Aanes

**'Karen Annfrid Simonnes Aanes** (født 1949) er en norsk lokalpolitiker som representerer Arbeiderpartiet. Hun var ordfører i Ørskog kommune i Møre og Romsdal fra 2015 til februar 2017.

Aanes er utdannet sykepleier fra Høgskolen i Molde. 

## Referanser
Amy Watt

**Amy Watt** (født 16. desember 1997 i Palo Alto i California) er en funksjonshemmet friidrettsutøver fra USA, som konkurrerer i sprintløp, i klassen T47. Hennes fremste internasjonale meritter er 5.-plass på 400 meter (T47) fra Para-VM i 2015, og 6.-plass på både 400 meter og lengdehopp fra Paralympiske sommerleker 2016 i Rio. 

Hun er født uten venstre underarm og hånd.

## Meritter
;2015
Young vant både 400 meter og lengdehopp ved USA-mesterskapet i para-friidrett 2015. I tillegg fikk hun sølv på 100 og 200 meter, bak Deja Young. Hun deltok ved Para-VM i friidrett 2015, og kom der på 5.-plass på 400 meter og 7.-plass i lengdehopp. Hun deltok også på 100 og 200 meter, men ble slått ut i innledningsheatet på begge distansene. Ved Parapanamerikanske leker 2015 kom hun på 4.-plass på 100 og 200 meter. 

;2016
Hun vant 400 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. I lengdehopp kom hun på 2.-plass, bak Taleah Williams, og hun kom på 3.-plass på 200 meter. På 100 meter kom hun på 4.-plass. Hun ble dermed tatt ut til Paralympiske sommerleker 2016 i Rio de Janeiro. Der kom hun på 6.-plass på 400 meter og i lengdehopp i klassen T47, og hun kom på 10.-plass på 100 meter. 

## Referanser


## Eksterne lenker
*  IPC - Amy Watt
*  Team USA - Amy Watt
*  Rio 2016 - Amy Watt 
*  Profil hos Athletic.net
Yessica Camilo

**Yessica Camilo** (født 23. februar 1993) er en dominikansk bueskytter.

Hun representerte Den dominikanske republikk under Sommer-OL 2016 i Rio de Janeiro, der hun ble utslått i første runde i den individuelle konkurransen. 

## Referanser


## Eksterne lenker
*
Zahra Nemati

**Zahra Nemati** (født 1985) er en iransk bueskytter.

Hun representerte Iran under Sommer-OL 2016 i Rio de Janeiro, der hun ble utslått i første runde i den individuelle konkurransen. Nemati sitter i rullestol etter en bilulykke, og deltok i de paralympiske leker både i 2012 og 2016. Hun har to gull, ett sølv og en bronse fra disse lekene, og var en av få som deltok i både OL og PL samme år i 2016.

## Referanser


## Eksterne lenker
*
Netgear

**Netgear, Inc.** er et amerikansk, globalt nettverksselskap som leverer produkter til forbrukere, næringsliv og tjenesteytere. Selskapet opererer innenfor tre segmenter: detaljhandel, næringslivet og tjenesteytere. Selskapet ble grunnlagt 8. januar 1996 og har sin base i San Jose, California.

## Referanser


## Eksterne lenker
* Offisiell hjemmeside
Tåsjön

**Tåsjön** er en innsjø i Strømsund og Dorotea kommuner i Sverige. Sjøen er nær 40 kilometer lang i retning nordvest-sørøst, men bare 1-2 kilometer bred.

Innsjøen får tilførsel primært fra Sjoutälven og Saxån i nordvest. Det samlede nedbørsfeltet utgjør 2 921 kvadratkilometer, hvorav 54 % er skog og 8 % er vannflater.

I sjøen finnes det ørret, røye, harr, sik, gjedde og abbor.

## Referanser
Anika Noni Rose

**Anika Noni Rose** (født 6. september 1972 i Bloomfield i Connecticut) er en amerikansk sangartist og skuespiller.

Rose vant Tony-prisen for beste kvinnelige birolle i en musikal for rolleskildringen i Broadway-oppsetningen av *[[Caroline, or Change]]*. Hun spilte også Lorrell Robinson, en av medlemmene i sangtrioen The Dreams, i filmmusikalen *[[Dreamgirls (film)|Dreamgirls]]* fra 2006. For arbeidet i filmen ble hun nominert til en Screen Actors Guild Award med de andre skuespillerne, samt en Grammy Award for musikkalbumet. I 2014 spilte hun Beneatha Younger i en ny oppsetning av teaterstykket *[[A Raisin in the Sun]]*, og Rose ble nominert til en ny Tony Award for arbeidet.

Rose ga stemmen til prinsesse Tiana i Walt Disney Pictures' animasjonsfilm *[[Prinsessen og frosken]]* fra 2009. Skuespilleren ble innlemmet i Disney Legends i 2011.

Hun har også vært med i 14 episoder av dramaserien *[[The Good Wife]]* i rollen som advokat Wendy Scott-Carr.

## Filmografi (utvalg)
### Filmer
* 1999 – *[[King of the Bingo Game]]* – Kvinne
* 2003 – *[[From Justin to Kelly]]* – Kaya
* 2004 – *[[Temptation (film)|Temptation]]* – Fog
* 2004 – *[[Surviving Christmas]]* – Choir
* 2006 – *[[Dreamgirls (film)|Dreamgirls]]* – Lorrell Robinson
* 2008 – *[[Just Add Water]]* – R'ch'lle
* 2009 – *[[Prinsessen og frosken]]* – Tiana
* 2010 – *[[For Colored Girls]]* – Yasmine
* 2011 – *[[Company (film)|Company]]* – Marta
* 2012 – *[[Skyler (film)|Skyler]]* – Terapeuten
* 2013 – *[[As Cool as I Am]]* – Frances
* 2013 – *[[Half of a Yellow Sun]]* – Kainene

### Fjernsyn
* 2001 – *[[100 Centre Street]]* (1 episode)
* 2002 – *[[Third Watch]]* – Monay (1 episode)
* 2007 – *[[Starter Wife]]* – Lavender (6 episoder)
* 2008-2009 – *[[The No. 1 Ladies' Detective Agency]]* – Grace Makutsi (7 episoder)
* 2010-2012 – *[[The Good Wife]]* – Wendy Scott-Carr (14 episoder)
* 2011 – *[[Law & Order: Special Victims Unit]]* – Miriam Deng (1 episode)
* 2011 – *[[Have a Little Faith]]* – Annette
* 2011 – *[[Bag of Bones]]* – Sara Tidwell (2 episoder)
* 2012 – *[[Private Practice]]* – Corinne Bennett (5 episoder)
* 2016 – *[[Roots (miniserie)|Roots]]* – Kizzy Waller
* 2021 – *[[Maid]]* – Regina, en velstående advokat.

## Referanser


## Eksterne lenker
* 
* 
* 
*
Yasemin Anagöz

**Yasemin Ecem Anagöz** (født 1998) er en tyrkisk bueskytter.

Hun representerte Tyrkia under Sommer-OL 2016 i Rio de Janeiro, der hun ble utslått i andre runde i den individuelle konkurransen. 

## Referanser


## Eksterne lenker
*
Union mount

Innenfor operativsystemer er **union mounting** en måte å kombinere flere kataloger slik at de tilsynelatende utgjør en enkelt med et kombinert innhold. Teknikken støttes i Plan 9, Linux og Berkeley Software Distribution (BSD) og dens derivater.

## Referanser
Nidarnes

**Nidarnes** (norrønt *Niðarnesi*) er det navnet som ble brukt om området der byen Nidaros ble grunnlagt av Olav Tryggvason i 997. Navnet er brukt bare tre ganger i kongesagaene.

## Sagabeskrivelser
Det er nevnt to ganger av Snorre. Den ene gangen i prologen til Heimskringla og den andre i Olav den helliges saga. Videre har Odd Munk brukt det en gang i sin saga om Olav Tryggvason.

Både Snorre og Odd Munk baserte seg delvis på skriftlige kilder som nå er tapt. Snorre brukte Are frodes *Konungaæfi*, mens Odd Munk refererer til Sæmund Frode. Begge bøkene ble til rundt år 1100. Da Snorre og Odd munk skreiv sine bøker om lag 100 år seinere, var navnet Nidarnes gått ut av bruk.

Mellom historikere er det uvisst hva Nidarnes var, og hvor det lå. Et alternativ er at det er området mellom Skansen og Nidelva, altså hele halvøya. Et annet alternativ er det sørlige neset der Nidelva svinger vestover opp fra fjorden. Det kan også være en gård som Harald Hardråde gjorde til kongsgård, der han slo mynt med inskripsjonen Nidarnes. Denne siste tolkinga har sitt utgangspunkt i preposisjonsbruken knytt til Torgeir Avrådskoll som bodde *i* Nidarnes (*hann bjó þá í Niðarnesi*) og ikke *på* Nidarnes. Den samme preposisjonsbruken har Odd Munk: *Hann safnaði saman öllum þeim mönnum, ..., í Niðarnes*.

## Nyere tid
I moderne tid brukes betegnelsen om halvøya, som i denne geologiske beskrivelsen av området: «Sørlige deler av halvøya Nidarneset er preget av ett eller flere leirras som gikk for omtrent to tusen år siden. Leiren kom inn fra sør-sørøst, trolig fra området omkring dagens Gløshaugen, og dannet et stort platå hvor blant annet Nidarosdomen og Erkebispegården står på i dag. Tidligere undersøkelser har vist at de innraste leiremassene kan ha en tykkelse på opp mot fire meter!»

## Referanser
Hva er-bøkene

**Hva er-bøkene** er en sakprosabokserie med korte introduksjonsbøker utgitt av Universitetsforlaget siden 2003.

Bokserien er inspirert av den engelskspråklige serien *Very Short Introductions* fra Oxford University Press.

## Referanser


## Eksterne lenker
* universitetsforlaget.no Hva er-bøkene
Kang Un-ju

**Kang Un-ju** (født 1. februar 1995) er en nordkoreansk bueskytter.

Hun representerte Nord-Korea under Sommer-OL 2016 i Rio de Janeiro, der hun ble utslått i åttendedelsfinalen i den individuelle konkurransen. 

## Referanser


## Eksterne lenker
*
Claudia Mandia

**Claudia Mandia** (født 21. oktober 1992) er en italiensk bueskytter.

Hun representerte Italia under Sommer-OL 2016 i Rio de Janeiro, der hun ble utslått i første runde i den individuelle konkurransen. 

## Referanser


## Eksterne lenker
*
Wu Jiaxin

**Wu Jiaxin** (født 28. februar 1997) er en kinesisk bueskytter.

Hun representerte Kina under Sommer-OL 2016 i Rio de Janeiro, der hun ble utslått i kvartfinalen i den individuelle konkurransen. 

Under Sommer-OL 2020 i Tokyo som ble arrangert i 2021 ble hun utslått i kvartfinalen i den individuelle konkurransen.

## Referanser


## Eksterne lenker
*
Marina Canetta

**Marina Canetta** (født 1. april 1989) er en brasiliansk bueskytter.

Hun representerte Brasil i Sommer-OL 2016 i Rio de Janeiro, der hun ble utslått i første runde i lagkonkurransen. 

## Referanser


## Eksterne lenker
*
Kelsey LeFevour

**Kelsey LeFevour** (født 8. juli 1989 i Chicago i Illinois) er en funksjonshemmet friidrettsutøver fra USA, som konkurrerer i sprintløp i klassen T54, som er én av klassene for rullestolbrukere. Hennes fremste internasjonale meritter er 6.-plass på 100 meter fra Para-VM i 2013, og 7.-plass på 100 meter fra Paralympiske sommerleker 2016 i Rio. 

Hun har medfødt ryggmargsskade, etter at hun ble født med skoliose, kyfose (kuppelrygg) og diastematomyeli.

## Meritter
;2012
LeFevour deltok ved USA-mesterskapet i para-friidrett 2012, som også var uttakning til Paralympics 2012. Hun kom på 5.-plass på 100 meter, 7.-plass på 400 meter og 8.-plass på 800 meter. Hun ble ikke tatt ut til Paralympics.

;2013
Hun deltok ved USA-mesterskapet i para-friidrett 2013, der hun fikk bronse på 100, 200 og 400 meter. På 800 meter kom hun på 4.-plass, og hun deltok på det stafettlaget som fikk sølv på 4 x 400 meter stafett. Hun deltok ved Para-VM i friidrett 2013, og kom der på 6.-plass på 100 meter i klassen T54, med tiden 18,04.

;2014
Hun fikk bronse på 800 meter ved USA-mesterskapet i para-friidrett 2014, bak Tatyana McFadden og Hannah McFadden. Hun kom på 4.-plass på 100 og 400 meter. 

;2015
Ved USA-mesterskapet i para-friidrett 2015 fikk hun en ny nasjonal bronsemedalje; hun kom på 3.-plass på 200 meter i klassen T54 med tiden 32,57. Hun deltok også på 800 meter, der hun kom på 5.-plass. Hun deltok ved Para-VM i friidrett 2015, og kom der på 11.-plass på 100 meter. Hun ble slått ut i innledningsheatet på 200 og 400 meter. 

;2016
Hun vant 100 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Hun slo Jessica Rogers med over et sekund. Hun fikk også bronse på 400 meter. Hun ble dermed tatt ut til Paralympiske sommerleker 2016 i Rio de Janeiro. Der kom hun på 7.-plass på 100 meter og 12.-plass på 400 meter. På 800 meter ble hun slått ut i innledningsheatet.

## Referanser


## Eksterne lenker
*  IPC - Kelsey LeFevour
*  Team USA - Kelsey LeFevour
*  Rio 2016 - Kelsey LeFevour
Skriket Efter Mor

***Skriket Efter Mor***, (originaltittel: *Children of Divorce*) er et amerikansk romantisk drama fra 1927 med Clara Bow og Ester Ralston i hovedrollene, og med en tidlig opptreden av en ung Gary Cooper.

## Handling
Jean Waddington og Ted Larrabee vokste opp sammen i et velstående samfunn. De fleste av vennene deres har kyniske holdninger til kjærlighet og ekteskap, men Jean og Ted er mer seriøse. Jean blir forelsket i Ted, som en dag foreslår ekteskap. Vel vitende om at Teds far var utro mot sin kone og en uansvarlig ektemann, krever Jean imidlertid at han skal bevise seg før hun godtar frieriet hans. Ted grunnlegger en bedrift, og åpner et kontor, i bygningen hvor deres felles venn Kitty Flanders arbeider.

En kveld arrangerer Kitty en vill fest på jobben, og Ted deltar også. På festen møter Kitty en prins, Ludovico de Saxe, og blir umiddelbart tiltrukket av ham. Men prinsens verge, hertug Henri de Goncourt, hindrer dem fra å se hverandre, fordi hun ikke er i deres sosiale klasse. Kittys mor ønsker at hun burde gifte seg med en velstående mann, og Kitty legger snart øynene på Ted. Selv om hun vet at Ted og hennes nære venn Jean elsker hverandre. En kveld, etter å ha drukket seg fulle, lurer Kitty ham til å gifte seg med henne, selv om hun egentlig ikke elsker ham. Desperat og ulykkelig forsikrer Ted til Jean at han ønsker å søke skilsmisse så snart som mulig. Men Kitty stiller seg tvilene, og ønsker ikke å gifte seg med ham hvis han skiller seg.

## Medvirkende
* Clara Bow - Kitty Flanders
* Esther Ralston - Jean Waddington
* Gary Cooper - Edward D. 'Ted' Larrabee
* Einar Hanson - Prince Ludovico de Saxe
* Norman Trevor - Duke Henri de Goncourt
* Hedda Hopper - Katherine Flanders
* Edward Martindel - Tom Larrabee
* Julia Swayne Gordon - Princess de Saxe
* Tom Ricketts - The Secretary
* Albert Gran - Mr. Seymour
* Iris Stuart - Mousie
* Margaret Campbell - Mother Superior
* Percy Williams - Manning
* Joyce Coad - Little Kitty
* Yvonne Pelletier - Little Jean

## Referanser


## Eksterne lenker
*
Odd Jostein Drotninghaug

**Odd Jostein Drotninghaug** (født 29. januar 1966) er en norsk lokalpolitiker som representerer Senterpartiet. Han var ordfører i Sykkylven kommune i Møre og Romsdal fra 2015-2023.

Drotninghaug var leder av kontrollutvalget i Sykkylven kommune fra 2011 til 2015. Han var varaordfører 2007-2011. 

Før han ble ordfører var han rådgiver i NAV. Han har også bakgrunn fra møbelindustrien.

## Referanser
Georges Franju

**Georges Franju** (født 12. april 1912 i Fougères, Ille-et-Vilaine, Bretagne; død 5. November 1987 i Paris) var en fransk filmregissør.

Han grunnla i 1935 Cinémathèque française sammen med Henri Langlois.

## Filmografi i utvalg
* 1949: *Le sang des bêtes (kortfilm)*
* 1951: *Hôtel des Invalides (kortfilm)*
* 1952: *Le grand Méliès (kortfilm)*
* 1958: *La tête contre les murs*
* 1960: *[[Øyne uten ansikt]] (Les yeux sans visage)*
* 1961: *Søkelys på morderen (Pleins Feux sur l'assassin)*
* 1962: *Farlige følelser (Thérèse Desqueyroux)*
* 1963: *Judex - mannen i svart*
* 1965: *Thomas l'imposteur*
* 1970: *La faute de l'abbé Mouret*
* 1971: *La ligne d'ombre*
* 1974: *L'homme sans visage*

## Referanser


## Eksterne lenker
*
Werner Krauss

**Werner Krauss** (1884–1959) var en tysk skuespiller, kjent blant annet for titelrollen i *[[Doktor Caligaris kabinett]]* (1920).

## Filmografi (i utvalg)
* 1916 - *Hoffmanns Erzählungen*
* 1920 - *[[Doktor Caligaris kabinett]]*
* 1920 - *Brøderne Karamansov*
* 1921 - *[[Danton (stumfilm)|Danton]]*
* 1922 - *[[Den brennende åker]]*
* 1922 - *[[Othello (film fra 1922)|Othello]]*
* 1922 - *[[Nathan der Weise (stumfilm)|Nathan der Weise]]*
* 1923 - *[[Das unbekannte Morgen]]*
* 1923 - *[[Gamle Heidelberg (film fra 1923)|Gamle Heidelberg]]*
* 1923 - *[[Der Puppenmacher von Kiang-Ning]]*
* 1924 - *Das Wachsfigurenkabinett*
* 1925 - *Bak gledens maske* 
* 1926 - *[[Vildanden (1926)|Vildanden]]*
* 1926 - *[[Nana (film fra 1926)|Nana]]*
* 1926 - *Der Student von Prag*
* 1928 - *Revystjernen (Da hält die Welt den Atem an)* 
* 1932 - *Mannen uten navn*
* 1936 - *Det hendte i Wien*
* 1940 - *[[Jud Süss (film)|Blod og gull]]*
* 1943 - *Paracelsus*

## Referanser


## Eksterne lenker
* 
* 
*
Edderkoppen (film)

***Edderkoppen*** (originaltittel: *Die Spinnen*) er en tysk stumfilm i to deler (fra 1919 og 1920) regissert av Fritz Lang. Hovedrollene spilles av Lil Dagover og Carl de Vogt.

Første film hadde undertittelen *Den gyldne sjø* (*Der goldene See*) og andre del undertittelen *Brillantskibet* (*Das Brillantenschiff*). Ytterligere to filmer var planlagt, men aldri realisert.

Første film varer i ca 81 minutter, mens andre film varer i ca 104 minutter.

Om andre del skrev Stavanger-avisa 1ste Mai at den var "*en utmerket iscenesat film, dygtig spillet og med en handling som ofte hensætter en i stor spænding. Det ser ut til at tyskerne ogsaa paa seriefilmernes omraade kommer til at gaa amerikanerne en høi gang.*"

## Handling
I San Francisco kunngjør den kjente sportsmannen og eventyreren Kay Hoog at han har funnet en flaskepost som inneholder et kart tegnet av en professor fra Harvard University som har forsvunnet. Kartet viser veien til en tapt inka-sivilisasjon som inneholder en gigantisk skatt. Hoog starter en ekspedisjon for å finne skatten. Men det kriminelle syndikatet "Die Spinnen" sender ut sin egen ekspedisjon, ledet av den vakre, men farlige Lio Sha. Ved Golden Lake redder Hoog en inka-prestinne kalt Naela, og blir raskt forelsket i henne. Han tar henne med seg hjem til San Francisco.

Men Naela blir drept, og det er Lio Sha som står bak drapet. Kay Hoog sverger hevn. Deretter begynner jakten på en Buddha-formet diamant som har spesielle krefter. Hvis denne diamanten blir båret av en prinsesse, vil eieren få kontrollen over hele Asia. I San Francisco oppdager Hoog en skjult by under Chinatown, men han blir oppdaget og tatt til fange. Til slutt bringer jakten dem til England, hvor Ellen, datter av diamant-eier Terry, blir kidnappet fordi de kriminelle mistenker henne for å være i besittelse av diamanten.

## Rolleliste
* Carl de Vogt – Kay Hoog
* Lil Dagover – prestinnen Naela
* Ressel Orla – Lio Sha
* Georg John – dr. Telphas
* Rudolf Lettinger – diamantenkongen John Terry
* Edgar Pauly – Femfinger-John
* Paul Morgan – diamantekspert/Jude
* Thea Zander – Ellen Terry
* Reiner Steiner – kaptein
* Friedrich Kühne – All-Hab-Mah
* Meinhard Maur – Bokormen

## Referanser


## Eksterne lenker
*
Blanche Noyes

**Blanche Noyes** (født 23. juni 1900 i Cleveland, død 6. oktober 1981 i Washington D.C.) var en amerikansk flyger som var blant de første ti kvinnene som fikk flysertifikat. I 1929 var hun Ohios første kvinnelig pilot.

## Biografi
Hun ble født **Blanche Wilcox** 23. juni 1900 i Cleveland, Ohio. Hun ga opp sin skuespillerkarriere etter å ha giftet seg med flygeren Dewey L. Noyes (c. 1900–1935).

Hun begynte å fly i 1929 etter å fått flytimer av sin mann. Hun fløy solo etter fire timer og fikk sitt flysertifikat i juni samme år.

Noyes deltok i det første Women's Air Derby i august 1929 som en av tyve konkurrenter som forsøkte å fly fra Santa Monica, California til Cleveland. Underveis unnslapp hun døden da hennes fly tok fyr i luften i nærheten av Pecos. Hun landet så hardt at understellet ble skadet. Hun slukket brannen, fikk flyet reparert og fortsatte løpet. Hun kom på fjerdeplass i sin klasse.

Hun arbeidet som demonstrasjonspilot for Standard Oil i 1931 og fløy for forskjellige organisasjoner frem til 1935, da hennes mann døde i et havari.
I 1936 deltok hun som co-pilot for Louise Thaden og vant Bendixtrofeet det første året kvinner fikk lov til å konkurrere mot menn. De satte en ny verdensrekord på 14 timer og 55 minutter fra New York til Los Angeles. De fløy Beech C17R Staggerwing todekker. Laura Ingalls, en annen flyger, kom på andreplass 45 minutter senere med en Lockheed Orion.

## Women's Advisory Committee
Mens hun bodde i Irvington i New Jersey, ble Noyes medlem av Women's Advisory Committee for Aeronautics. I august 1936 var hun blant en håndfull av ledende kvinnelige flygere til å delta i Air Marking Group, grunnlagt av Bureau of Air Commerce, finansiert av Works Progress Administration. Gruppens mål var å bidra til flynavigasjon ved å skrive navnet til den nærmeste byen i hvit maling på takene av større bygninger hvis det var mulig, ellers på bakken, med 25 kilometers intervaller. Da USA kom med i andre verdenskrig i desember 1941, måtte Noyes' team av sikkerhetsmessige årsaker stryke ut omtrent 13&nbsp;000 områder som de hadde merket. Etter krigen ble ytterligere navigasjonshjelpemidler lagt til. I henhold til National Air and Space Museum var hun i mange år den eneste kvinnelige piloten med tillatelse til å fly regjeringens fly.

Hun skrev også en rekke avis- og tidsskriftartikler.

Hun døde den 6. oktober 1981 i Washington, D.C.

Noyes ble innlemmet i National Aviation Hall of Fame i 1970. Hun var den første kvinnen som fikk gullmedalje av Commerce Department for 35 år i offentlig tjeneste for å forbedre flysikkerheten.

## Referanser
Landkreis Limburg-Weilburg

**Limburg-Weilburg** (*[[tysk]]: Landkreis Limburg-Weilburg*) er et administrativt distrikt (Landkreis) i den tyske delstaten Hessen, og er tilknyttet byregionen Rhein-Main.

Kretsen ble opprettet 1944 da de tidligere kretsene Limburg og Oberlahnkreis ble slått sammen.

## Referanser


## Eksterne lenker
*
Senja Rutebil

**Senja Rutebil** er et selskap som ble etablert i 1935. Selskapet har kontor i Vangsvik i Tranøy kommune på Senja. Det var brødrene Erling og Johannes Hansen som stiftet selskapet.

Senja Rutebil var et rutebilselskap som startet opp rutebiltrafikk på alle deler av Senja etter hvert som veinettet ble bygd ut. De fleste rutene gikk til og fra Finnsnes på fastlandet.

Selskapet startet med en bil i 1935. Det var en Diamond 7-seter. I 1937 kom første buss, en 18-seter. Bussen kom med båt. Karosseriet ble bygd hos Kaarbøe i Harstad. Den gikk inn i ruta Vangsvik - Svanelvmo - Silsand - Gibostad. Veiene var så dårlig at det var opphold i trafikken vinterstid.

Antall vogner økte fra 32 til 46 i tidsrommet 1970-1975. I 1978 hadde Senja Rutebil 48 helårs ansatte, 34 busser, sju lastebiler og to andre kjøretøyer.

I tillegg til rutekjøring drev Senja Rutebil i mange år langtransport med vogntog, og drev turbusser i inn- og utland. Dessuten drev selskapet verksted i Vangsvik. Nybygg stod ferdig i 1961. Selskapet hadde busser og lastebiler av ulike merker, men Mercedes-Benz har likevel dominert i alle år.

Troms fylkeskommune lyste ut konkurranse om anbud på busstrafikken på Senja i 2009. Senja Rutebil tapte konkurransen og 1. oktober 2010 ble rutetrafikken overtatt av Cominor. Senja Rutebil mistet dermed det meste av sin aktivitet, men drev videre med turbusskjøring og verksted.

## Litteratur

* Kristiansen, R. (2002). 50 år med Senja rutebil. Årbok for Senja(31), 104-107.

## Referanser
Years of Living Dangerously

***Years of Living Dangerously*** er en amerikansk dokumentarserie om global oppvarming som gikk på tv i 2014 og 2016. Første sesong bestod av ni episoder og hadde premiere på den amerikanske fjernsynskanalen Showtime 13. april 2014. Den vant en Primetime Emmy Award for beste dokumentar- eller faktaserie. Andre sesong bestod av åtte episoder og ble sendt på National Geographic Channel i 2016. Noen av seriens produksjonsledere er James Cameron, Arnold Schwarzenegger, Robert Palumbo og serieskapere Joel Bach og David Gelber.

*[[The New York Times]]* har kalt *Years of Living Dangerously* den beste TV-serien fra USA om global oppvarming.

## Sesonger
### Sesong 1
I hver episode blir kjendiser og miljøjournalister bedt om å utforske konsekvensene av global oppvarming gjennom intervjuer med ulike mennesker. De fungerer som representanter for publikum og spør spørsmål for å klargjøre hvor alvorlig situasjonen er. President Barack Obama ble intervjuet i siste episode av sesong 1. Cameron, Schwarzenegger, miljøaktivist Daniel Abbasi, Weintraub, Bach og Gelber var produksjonsledere for første sesong.

### Sesong 2
Sesong 2 skal utforske konsekvensene av stigning i havnivået, historiske tørkeperioder og det stadig økende antallet av utrydningstruede arter. Den vil også foreslå løsninger som enkeltmennesker, samfunn, selskaper og regjeringer kan ty til for å håndtere klimaendringer. Kjendiser som skal delta i sesong 2 er blant andre Schwarzenegger, Ian Somerhalder, America Ferrera, Thomas Friedman and Don Cheadle, and newcomers David Letterman, Gisele Bündchen, Jack Black, Cameron, Joshua Jackson, Aasif Mandvi, Cecily Strong, Sigourney Weaver, Bradley Whitford, Nikki Reed og Ty Burrell.

## Referanser


## Eksterne lenker
*
Zygolophodon

Se tekst

***Zygolophodon*** er en utdødd slekt av mastodonter som levde i Eurasia, Afrika og Nord-Amerika fra miocen til midten av pleistocen. Det kan ha utviklet seg fra *[[Eozygodon]]*, den eldste mastodontslekten, og gav trolig selv opphav til slekten *[[mastodont|Mammut]]* (ikke å forveksle med mammuter, som er i elefantfamilien).

## Bygning og levevis
Som andre mastodonter har *Zygolophodon*-artene hovedsakelig holdt til i skog og beitet på busker og trær. De skiller seg ut fra de øvrige elefantdyrene ved sine lange, rette støttenner som har vært nesten uten krumming.

Noen av *Zygolophodon*-artene er blant de største pattedyrene som noengang har levd. Med en skulderhøyde på 3.9 til 4.1 meter og en beregnet vekt på ca 14-16 tonn var de tyngre enn flere av langhalsdinosaurene og nærmet seg størrelsen til *[[Paraceratherium]]*, det tyngste landlevende pattedyret man kjenner.

## Arter
Det er fem kjente arter i slekten:

* *Zygolophodon tapiroides* er den eldste berskrevne arten, navngitt av Georges Cuvier i 1824). Dette er også typearten for slekten.
* *Zygolophodon turicensis*, beskrevet av Schintz, 1824. Arten er funnet i Sentral-Europa og i tillegg et funn fra Algerie.
* *Zygolophodon proavus*, beskrevet av Edward Drinker Cope, 1873)
* *Zygolophodon lufengensis*, funnet i Kina, beskrevet av Zhang Xingyong, 1982
* *Zygolophodon aegyptensis* Sanders and Miller, 2002

## Referanser


## Eksterne lenker
*
Bredgränd (Stockholm)

**Bredgränd** er et smug i Gamla stan i Stockholm. Det er det tredje smuget, regnet fra Slottsbacken som begynner ved Skeppsbron og går opp til Österlånggatan. Det går parallelt med Skeppar Karls gränd og Kråkgränd. Ved starten av smuget, ved Skeppsbron, ligger Hotel Reisen og Sjöfartshuset.

Bredgränd var et vanlig forekommende navn, som ofte ble gitt til smug som var litt bredere enn nabosmugene. *Bredgränd* var blant annet et eldre navn for Drakens gränd. På begynnelsen av 1700-tallet stabiliserte gatenavnene seg, og fra 1711 brukes nåværende navn *Bredgränd*. Før det het også smuget *Tunnbindargränden*.

## Bilder

Fil:Bredgränd 2010a.jpg|Bredgränds hvelv fra Österlånggatan
Fil:Bredgränd valv B 070405.JPG|Bredgränds hvelv fra Skeppsbron


## Se også
*Gater og torg i Gamla stan

## Referanser


## Litteratur
*Stahre, Nils-Gustaf; Fogelström, Per Anders (1986). *Stockholms gatunamn: innerstaden.* Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1

## Eksterne lenker
*
Andreas Bussæus

**Andreas Bussæus** (også *Anders Buss*; født 31. mars 1679, død 4. januar 1735 i Helsingør i Danmark) var en norskfødt filolog, historiker og jurist.

## Biografi
### Bakgrunn
Han var sønn av Dorthe Storm og fogd i Lofoten, samt viseamtmann i Nordlandenes Amt, Peder Andersen Buss. I 1686 omkom faren i en drukneulykke, hvoretter moren giftet seg med Joachim Bredal (død 1708), sønn av tidligere biskop i Trondhjem Erik Bredal. I 1694 ble Bussæus sendt på skole i Bergen. Etter å tatt baccalaureus studerte han teologi, for å ha noe å falle tilbake på. Heretter kastet han seg over filologi, historie og juss. 

### Borgermester i Helsingør
I 1710 ble han utnevnt til høyesterettsadvokat, og i 1718 borgermester i Helsingør på Sjælland. Her fortsatt han sine historiske og filologiske studier, og var en ivrig samler av bøker og manuskripter. I 1723 måtte han på kongelig befaling oppta forhør av tre helsingørske ferjemenn, som påsto å ha sett en ekte havmann mellom Hven og Sjælland. Forhøret er gjengitt i Oluf Bangs *Samling af adskillige Nyttige og Opbyggelige Materier saa vel gamle som nye*, fjerde stykke, 1743.

Bussæus ervervet seg flere velyndere, deriblant den franske gesandt grev Plélo som støttet ham økonomisk med trykkingen av hans latinske oversettelse av Are Frodes *Islendingabok*, samt sendte 50 eksemplarer av verket til Paris. Bussæus oversatte også Arngrim Jonssons *Historie om Grønland* (1732) og forfattet *Frederik IV's Dagregister* på dansk i 1770 og på tysk i 1773. Av hans mangeårige forfatterskap, nådde kun en del å bli trykt. 

### Ekteskap
I 1712 hadde han ektet Mette Frandsdatter Wederborn (d. 1738). Selv døde han i september 1735, hvoretter han ble begravet i Skt. Olai kirke i Helsingør. Enken skjenket et utvalg av hans egne håndskrevne arbeider til Det Kongelige Bibliotek, mens resten av biblioteket ble solgt på auksjoner.

## Referanser
USS «Will Rogers»

**USS «Will Rogers»** var en undervannsbåt i Benjamin Franklin-klassen – den siste av 41 Freedom Polaris-ubåter. Hun var det eneste skipet i United States Navy som ble oppkalt etter humoristen Will Rogers (1879-1935).

## Bygging og idriftsettelse
Kontrakten for å bygge *Will Rogers* ble underskrevet 29. juli 1963, og kjølen ble strukket 20. mars 1965 i Groton, Connecticut, av General Dynamics Corporation Electric Boat Division. Hun ble sjøsatt 21. juli 1966, døpt av Muriel Buck Humphrey, kona til USAs visepresident Hubert Humphrey, og satt i drift 1. april 1967.
«Will Rogers» var basert på Groton til 1974 da hun flyttet til en fremskutt base på Naval Station Rota, Spania. Rundt denne tiden ble hun konvertert til å bruke Poseidon ballistiske missiler, og hennes  kjernefysiske reaktorer ble endret. Hun gjennomførte flere avskrekkende utskytinger fra Rota i 1978, og hun utførte totalt 35 patruljer. Hun ble hugget opp like etter 1978
Gullstikka 2009

**Gullstikka 2009** var den åttende Gullstikka-utdelingen og ble arrangert 4. mars 2010.

## Vinnere

## Referanser
Prix du Jury

**Prix du Jury** (**Juryprisen**) er en utmerkelse som deles ut på Filmfestivalen i Cannes. Vinneren utnevnes av en jury og velges fra festivalens hovedprogram. Den anses å være mindre prestisjefylt enn de andre store prisene, *[[Gullpalmen]]* (*Palme d'Or)* og *[[Grand Prix (Cannes filmfestival)|Juryens store pris]]* (*Grand Prix)*.

Fra 1951 til 1966 het utmerkelsen *Grand Prix Spécial du Jury* og var det nest mest ansette premien på festivalen. I 1967, byttet den andre utmerkelsen, Grand Prix, navn till Grand Prix du Jury og førstnevnte utmerkelse ble fjernet. To år senere, i 1969, ble Prix Jury avskilt fra Grand Prix og siden da har begge blitt utdelt. I 1946 fantes også en premie som bare ble utdelt én gang, *Prix international du jury*, som filmen *[[Kampen om jernbanene]]* av René Clément vant.

## 1950-tallet
* 1951&nbsp;: *[[Alt om Eva]]* av Joseph L. Mankiewicz
* 1952&nbsp;: *[[Vi er alle mordere]]* av André Cayatte
* 1953&nbsp;: Ingen pris utdelt
* 1954&nbsp;: *[[En fransman i London]]* av René Clément
* 1955&nbsp;: *[[Det tapte kontinent]]* av Leonardo Bonzi, Enrico Gras og Giorgio Moser
* 1956&nbsp;: *[[Mysteriet Picasso]]* av Henri-Georges Clouzot
* 1957&nbsp;: *[[De 63 dager]]* av Andrzej Wajda och *[[Det sjunde inseglet]]* av Ingmar Bergman
* 1958&nbsp;: *[[Min onkel]] av [[Jacques Tati]]
* [[Filmåret 1959|1959]]&nbsp;: *Stjernen* av [[Konrad Wolf]]

== 1960-tallet ==
* [[Filmåret 1960|1960]]&nbsp;: *Kjærlighetseventyr* av [[Michelangelo Antonioni]] og *En merkelig besettelse* av [[Kon Ichikawa]]
* [[Filmåret 1961|1961]]&nbsp;: *Nonnen og djevelen* av [[Jerzy Kawalerowicz]]
* [[Filmåret 1962|1962]]&nbsp;: *Prosessen mot Jeanne d'Arc* av [[Robert Bresson]] og *Feber* av [[Michelangelo Antonioni]]
* [[Filmåret 1963|1963]]&nbsp;: *Harakiri* av [[Masaki Kobayashi]] og *En dag kom en katt* av [[Vojtech Jasny]]
* [[Filmåret 1964|1964]]&nbsp;: *Kvinnen i sanden* av [[Hiroshi Teshigahara]]
* [[Filmåret 1965|1965]]&nbsp;: *Kwaidan* av [[Masaki Kobayashi]]
* [[Filmåret 1966|1966]]&nbsp;: *Alfie* av [[Lewis Gilbert]]
* [[Filmåret 1969|1969]]&nbsp;: *Z - Han lever'' av Costa-Gavras

## Referanser
Gullstikka 2010

**Gullstikka 2010** var den niende Gullstikka-utdelingen og ble arrangert 15. april 2011.

## Vinnere

## Referanser
American Crime Story

***American Crime Story*** er en amerikansk krim- og antologiserie utviklet av Scott Alexander og Larry Karaszewski, som også er produksjonsledere med Brad Falchuk, Nina Jacobson, Ryan Murphy og Brad Simpson. TV-serien hadde premiere på den amerikanske fjernsynskanalen FX 2. februar 2016.

Første sesong het *The People v. O. J. Simpson* og handlet om rettssaken mot O.J. Simpson. Den var basert på Jeffrey Toobins bok *The Run of His Life: The People v. O. J. Simpson*. En senere sesong er under produksjon og vil foregå i kjølvannet av orkanen Katrina. Den skal i stor grad være basert på Douglas Brinkleys bok *The Great Deluge: Hurricane Katrina, New Orleans, and the Mississippi Gulf Coast*. Verken Alexander eller Karaszewski skal være med videre i sesong 2.

## Sesonger
### Sesong 1

Første sesong het *The People v. O.J. Simpson*. Den handler om rettssaken mot O.J. Simpson, som ble anklaget for å ha drept ekskonen Nicole Brown Simpson og modellen Ron Goldman. Cuba Gooding jr. spiller tittelrollen som O.J. Simpson, mens Sarah Paulson, Sterling K. Brown, Courtney B. Vance, John Travolta og Bruce Greenwood spiller advokater på ulike sider av konflikten. De første episodene tar for seg selve tiltalen, mens de andre handler om rettssaken og håndterer skyldspørsmålet. Sesongen er basert på Jeffrey Toobins bok *The Run of His Life: The People v. O.J. Simpson* fra 1997.

### Sesong 2
Andre sesong handler om drapet på Giovanni Versace.

## Referanser


## Eksterne lenker
* 
* 
*